REPUBLIKA HRVATSKA

 ŽUPANIJA VARAŽDINSKA

 GRAD VARAŽDIN

 IV.OSNOVNA ŠKOLA VARAŽDIN

 Varaždin, Antuna Matije Reljkovića 36

 Tel./fax 042-330 595 ili 330 599

 KLASA: 112-03/21-01-5

 URBROJ: 2186-94-01-21-3

 U Varaždinu, 25. 1. 2021.

Na temelju članka 13., st 1 Pravilnika o načinu i postupku zapošljavanja u IV. OŠ Varaždin, a vezano uz raspisani natječaj za stručni suradnik/ica KNJIŽNIČAR/KA, nepuno, određeno radno vrijeme Povjerenstvo za procjenu i vrednovanje kandidata, ravnateljica IV. OŠ VARAŽDIN donosi

**O D L U K U**

**O NAČINU PROVEDBE POSTUPKA PROCJENE I VREDNOVANJA KANDIDATA PRIJAVLJENIH NA NATJEČAJ ZA RADNO MJESTO**

**stručni suradnik/ica KNJIŽNIČAR/KA**

**PRAVILA POSTUPKA PROCJENE I VREDNOVANJA:**

Sukladno odredbama Pravilnika o načinu i postupku zapošljavanja u poslovnim prostorijama IV. OŠ Varaždin **dana 01. 02. 2021.,** obavit će postupak procjene i vrednovanja kandidata prijavljenih na natječaj - stručni suradnik/ica KNJIŽNIČAR/KA.

**Kandidati/kinje će biti obaviješteni o točnom vremenu osobnog dolaska na postupka procjene i vrednovanja putem telefonskog poziva na fiksni ili mobilni telefon čiji su broj dostavili u predmetnoj prijavi na natječaj.**

Provjera se sastoji od **razgovora (intervjua**) kandidata/kinje s Povjerenstvom. Kandidati/kinje su obvezni pristupiti provjeri znanja, sposobnosti i vještina. Ako kandidat/kinja ne pristupi postupku procjene i vrednovanja, smatra se da je povukao/la prijavu na natječaj. Kandidati/kinje su dužni na postupak procjene i vrednovanja ponijeti sa sobom **osobnu iskaznicu ili drugu identifikacijsku javnu ispravu** na temelju koje će Povjerenstvo utvrditi - prije testiranja - identitet kandidata/kinje.

Postupku procjene i vrednovanja ne mogu pristupiti

* kandidati/kinje koji ne mogu dokazati identitet
* kandidati/kinje čije prijave nisu pravodobne i potpune.

Nakon utvrđivanja identiteta kandidata/kinja Povjerenstvo će pristupiti **razgovoru s Povjerenstvom u trajanju od 20 minuta po kandidatu/kinji - 5 pitanja iz 3 različita područja kompetencija – ukupno 15 pitanja iz niže navedene literature i izvora.**

Za vrijeme testiranja **nije dopušteno:**

* koristiti se bilo kakvom literaturom, odn. bilješkama,
* koristiti mobitel ili druga komunikacijska sredstva,
* napuštati prostoriju u kojoj se procjena i vrednovanje / testiranje odvija i
* razgovarati s ostalim kandidatima/kinjama.

Ukoliko kandidat/kinja postupi suprotno pravilima postupka procjene i vrednovanja bit će udaljen/a s testiranja, a njegov/njezin rezultat Povjerenstvo neće priznati niti ocijeniti.

Nakon obavljenog postupka procjene i vrednovanja Povjerenstvo utvrđuje rezultat za svakog kandidata/kinju koji je pristupio testiranju.

**Pravni i drugi izvori za pripremanje kandidata za testiranje su:**

1. važeći Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18)
2. važeći Statut IV. OŠ Varaždin
3. važeći Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (NN 124/09. i 73/10.)
4. važeći Pravilnik o izvođenu izleta, ekskurzija i drugih odgojno-obrazovnih aktivnosti izvan škole (NN 67/14. i 81/15.)
5. važeći Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, 82/2019)
6. važeći Pravilnik o kriterijima za izricanje pedagoških mjera (NN 94/23015, 3/2017)
7. važeći Pravilnik o utvrđivanju psihofizičkog stanja djeteta, učenika te sastavu stručnih povjerenstava (NN 67/2014)
8. važeći Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (24/2015)
9. važeći Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/2013)
10. važeća pravna dokumentacija vezana za poslovanje školske knjižnice i stručnog suradnika knjižničara

**INTERNETSKI IZVORI:**

* Agencija za odgoj i obrazovanje: Propisi i dokumenti <https://www.azoo.hr/propisi-i-dokumenti> / /pristupljeno 25. 1. 2021./
* IV. OŠ Varaždin: Akti škole: <http://www.os-cetvrta-vz.skole.hr/akti-skole/> /pristupljeno 25. 1. 2021./ i Pravilnici: <http://www.os-cetvrta-vz.skole.hr/pravilnici/> /pristupljeno 25.1. 2021./

Članovi Povjerenstva kandidatima će postaviti pitanja iz područja koja su vezana uz *obavljanje poslova radnog mjesta stručni suradnik/ica knjižničar/ka* te *procjenu obrazovanja i profesionalnu edukaciju kandidata, specifična znanja, vještine, profesionalne ciljeve i interese, motivaciju za rad te osobne karakteristike kandidata* u svezi radnog mjesta, a koja se vrednuju od strane svakog člana Povjerenstva pojedinačno od 0-10 bodova i na kraju zbrajaju.

Smatra se daje kandidat/kinja zadovoljio/la na postupku procjene i vrednovanja ako je dobio/la najmanje 5 bodova.

Nakon provedenog postupka javnog natječaja Povjerenstvo je dužno dostaviti izvješće o provedenom postupku i utvrditi rang listu kandidata s naznakom broja bodova koje su ostvarili temeljem provedenog postupka ravnateljici Škole.

Ravnateljica će nakon istog zatražiti prethodnu suglasnost Školskog odbora za zapošljavanje.

**Doc. dr. sc. Jasmina Dvorski, ravnateljica**

**DOSTAVITI:**

1. Članovima Povjerenstva, osobno
2. Kandidatima/kinjama prijavljenim na natječaj – **putem mrežnih stranica IV. OŠ VARAŽDIN**
3. Pismohrana